# Kagney Linn Karter

Kagney Linn Karter (Houston, 28 de març de 1987 - Cleveland, 15 de febrer de 2024) fou una actriu porno estatunidenca.

## Carrera

Linn Karter va néixer al comtat de Harris (Texas), i es va criar a Saint Joseph (Missouri). Més tard es va mudar a Califòrnia i va seguir una carrera d'actuació i cant, fins que es va barallar amb el seu mànager, quan aquest va descobrir que ella havia estat treballant com a ballarina eròtica. Havia començat a ballar, quan va ser nomenada showgirl de l'estat de Missouri, l'any 2007 per l'empresa Déjà Vu. Mentre va continuar ballant a Califòrnia, finalment va comançar a treballar com a model, arribant a signar posteriorment amb l'agència LA Direct Models, on va posar en sessions per a la fotògrafa eròtica Holly Randall. Va ingressar a la indústria del cinema pornogràfic el 2008, protagonitzant una escena heterosexual per a la productora d'internet Naughty America.
Linn Karter va ser triada Pet of the Month per la revista Penthouse el mes de juny de 2009, i va aparèixer en les portades de les revistes Hustler, a l'abril de 2009, i Adult Video News, al juny de 2009. També va aparèixer en la portada del llibre de fotografies de Holly Randall, Erotic Dream Girls, publicat a l'octubre de 2009.
El gener de 2010 va signar un contracte exclusiu amb la productora Zero Tolerance Entertainment. La seva primera pel·lícula amb aquesta productora va ser gravada a Los Angeles, Califòrnia, i compta amb la col·laboració de Julia Ann.
El 2012 va participar en Twilight of the Porn Stars de Louis Theroux, una pel·lícula documental de la BBC sobre la indústria del porno, la seva lluita per competir amb alternatives gratuïtes a Internet i la vida d'estrelles porno famoses.
El 2018, sota el nom de Kagney Necessary, va llançar un EP titulat The Crossover.

## Premis

* 2010 – Premi AVN – Best New Starlet
* 2010 – Premi AVN – Best POV Sex Scene – Pound the Round POV
* 2010 – Premi XBIZ – New Starlet of the Year
* 2010 – Premi XRCO – New Starlet
* 2011 – Premi PornstarGlobal – 5 Star Award

## Referències

* ↑ Warren, Peter «Kagney Linn Karter Dies in Cleveland Home». AVN, 20-02-2024.
* 1 2 3 4 5 6 Dan Miller. «Kagney Linn Karter: An AVN Interview» (en anglès). AVN.com, 17-05-2009. Arxivat de l'original el 2012-06-14. [Consulta: 9 gener 2010].
* ↑ «Rising Star PR Signs Kagney Linn Karter» (en anglès). AVN.com, 26-02-2009. Arxivat de l'original el 2012-08-18. [Consulta: 9 gener 2010].
* ↑ «Kagney Linn Karter Has Industry Covered» (en anglès). AVN.com, 23-06-2009. Arxivat de l'original el 2012-09-25. [Consulta: 9 gener 2010].
* ↑ Steve Javors. «Holly Randall Photo Book Set for Dec. Release» (en anglès). XBIZ.com, 05-09-2009. [Consulta: 9 gener 2010].
* ↑ Peter Warren. «Kagney Linn Karter Goes Exclusive With Zero Tolerance» (en anglès). AVN.com, 05-01-2010. Arxivat de l'original el 2012-10-10. [Consulta: 9 gener 2010].
* ↑ «Louis Theroux on porn: The decline of an industry». BBC News, 08-06-2012. [Consulta: 30 març 2015].
* ↑ «Kagney Necessary – The Crossover». Discogs, 04-10-2018. [Consulta: 7 gener 2023].
* 1 2 «2010 AVN Award Winners Announced» (en anglès). AVN.com, 10-01-2010. Arxivat de l'original el 2010-01-13. [Consulta: 10 gener 2010].
* ↑ Lyla Katz. «XBIZ Awards 2010 Winners Announced» (en anglès). XBiz.com, 11-02-2010. [Consulta: 23 febrer 2010].
* ↑ «Premis XRCO 2010 Guanyadors anunciats» (en anglès). AVN.com, 30-04-2010. Arxivat de l'original el 2010-05-04. [Consulta: 30 abril 2010].
* ↑ «Pornstar Global Announces 2011 5 Star Award Winner» (en anglès). AIPDaily.com, 31-12-2010. [Consulta: 31 desembre 2010].